laion/Wikipedia-Exotic huggingface dataset:
הפריגטות מסדרה 26

סדרת הפריגטות סוג 26 (באנגלית: Type 26 Frigate, מכונה גם סדרת ערים) היא סדרה של 17 פריגטות מתוכננות לשירות הצי המלכותי הבריטי, הצי המלכותי האוסטרלי והצי המלכותי הקנדי. סדרת הפריגטות פותחה כחלק מהפרויקט הרב-לאומי אוניית קרב גלובאלית (Global Combat Ship); בצי המלכותי הבריטי הסדרה מחליפה בהדרגה את הפריגטות מסדרה 23, בצי המלכותי האוסטרלי הסדרה מכונה סדרת האנטר ומחליפה את סדרת הפריגטות אנזאק, ובצי המלכותי הקנדי הסדרה מכונה סדרת ריבר ומחליפה את סדרת הפריגטות הליפקס. עלות כל פריגטה כ-1.3 מיליארד לירות שטרלינג, נכון ל-2024 חמש פריגטות נמצאות בשלבי בנייה והכנסה לשירות, כאשר הראשונה אה"מ גלאזגו (F88) הושקה ונמצאת בתקופת מבחן לפני כניסה לשירות. הפריגטות מיועדות ללוחמה נגד צוללות (ASW) ולכן הן בעלות עיצוב אקוסטי ומערכת הנעה שקטה, בנוסף למערכות גילוי תת-מימות ומשגרי טילים נגד ספינות. לפריגטות גם יכולות הגנה כנגד מטרות אווירות הכוללות מערך גילוי (מכ"ם ארטיזן 3D), מערכת שיגור של 48 טילי ים-אוויר ומערכת הגנה אקטיבית פלנקס, בנוסף הן כוללות תותח ימי 127 מ"מ וזוג תותחים אוטומטיים 30 מ"מ, מה שהופך אותן לאוניות רב-משימתיות עם יכולות הגנה והתקפה משמעותיות. 4 מנועי דיזל MTU 2 מנועי חשמל GEC מנוע טורבינת גז רולס-רויס MT30 ‏36,000 קילוואט (50,000 כ"ס) מערכת שיגור אנכי סימן 41 עם 12 משגרי טילי שיוט טומהוק או טילים נגד ספינות תותח ימי 5 אינץ' (127 מילימטר) BAE סימן 45 2 תותחי 30 מ"מ אוטמטיים DB30M סימן 2 מספר מקלעים, כולל M134 מיניגאן מכ"ם טווח בינוני דגם 997 ארטיזן 3D מערכת שיגור אנכי עם 48 טילי ים-אוויר סי ספטור (CAMM) בטווח של כ-25 ק"מ מערכת הגנה אקטיבית פלנקס מערכת סונאר תת-ימית דגם 2150. מערכת סונאר נגררת דגם 2087. בירכתי הספינות ישנו מנחת למסוק ימי עם תא פנימי לאחסון כלי הטיס, הן מסוגלות לשאת שני מסוקים מסוג AW101 "מרלין" (מסוק רב-תכליתי\לוחמה נגד צוללות), או מסוג AW159 "ויילדקט" (סיור\לוחמה ימית\חילוץ והצלה), או לחלופין מסוק תובלה כבד מסוג בואינג CH-47 צ'ינוק. מסוקים אלו מגבירים משמעותית את הגמישות לביצוע מגוון משימות, בנוסף הם מגבירים את יכולות התקיפה והסיור הימי של הפריגטות באופן ניכר. מדיה וקבצים בנושא הפריגטות מסדרה 26 בוויקישיתוף אודות הסדרה באתר הצי המלכותי הבריטי. אודות הסדרה באתר BAE סיסטמס. A brief guide to the future Type 26 Frigates, UK Defense Journal, ‏19 ביוני 2024 הסדרה נמצאת בשלבי בנייה ראשונים, לכן מספר האוניות הוא מוערך על פי התכנון נכון ל-2024. Type 26 Global Combat Ship, BAE מערכות Type 26 frigate construction and shipyard investment – progress update, Navy Lookout, ‏12 באפריל 2024
תיירות בלבנון

תעשיית התיירות בלבנון היא מרכיב חשוב ומרכזי בכלכלה של מדינת לבנון מבחינה היסטורית, ומהווה מקור הכנסה עיקרי למדינה. בלבנון ישנם ריבוי של אלמנטים בעלי פוטנציאל תיירותי גבוה. במדינה ישנם אתרים מתקופת האבן, ערי מדינות פיניקיות, מקדשים רומיים, טירות צלבניות, מסגדים ממלוכיים, חמאמים עות'מאניים, ועוד. ציוני הדרך ההיסטוריים והאתרים הארכאולוגיים הרבים של המדינה משקפים אלפי שנות היסטוריה עולמית. ללבנון יש היסטוריה ארוכת שנים של תיירות תרבותית המביאה להתעניינות מבחוץ בתרבות הלבנונית. התעניינות זו התעוררה במיוחד בעקבות ביקוריהם של מזרחנים, חוקרים ומשוררים אירופיים רבים, במיוחד אלפונס דה למרטין, ארנסט רנן וויקטור גרן. לפני מלחמת האזרחים בלבנון, לבנון נחשבה ל"שווייץ של המזרח התיכון", וביירות בירת לבנון כונתה "פריז של המזרח התיכון". כיום מתבצעת השקעה פרטית משמעותית במודרניזציה והרחבת מגזר התיירות, כגון בבתי מלון המשרתים מטיילים בינלאומיים. קזינו דו ליבן, אשר היווה היסטורית יעד תיירותי מרכזי, נפתח מחדש בשנת 1996. אתר הסקי הגדול במדינה הורחב ועבר מודרניזציה. תעשיית התיירות בלבנון נשענת גם על המספר הרב של לבנונים המתגוררים בחו"ל, שחוזרים בקביעות ללבנון בעונת הקיץ. בתקופת הפיניקים, בעלבכ היה כפר קטן. שרידים קטנים מהמבנים הפיניקים של העיר, שנקראה מאוחר יותר הליופוליס תחת השלטון ההלניסטי ונבנתה מחדש בהרחבה על ידי הרומאים. לאחר הגעתם של הרומאים לפיניקיה בשנת 64 לפנה"ס, העיר הפכה למקדש מפורסם (של האלים יופיטר, ונוס ומרקוריוס) והיא הוצבה במהלך תקופה של מאתיים שנה על ידי סדרה של מקדשים ענקיים. כיום ניתן להיכנס לאתר דרך הפרופילה הרומית הגדולה וללכת דרך שתי חצרות העמודים הגדולות כדי להגיע למקדשים הגדולים של המתחם: מקדש יופיטר - היה המקדש הרומי הגדול ביותר שנבנה אי פעם. כיום, רק שישה מתוך 54 העמודים הקורינתיים המקוריים נותרו עומדים. גובה כל עמוד הוא 22 מטר וקוטרו 2 מטר. מקדש בכחוס - הוא המקדש הרומי השמור ביותר במזרח התיכון. למרות שהוא קטן יותר ממקדש יופיטר, מקדש בכחוס עדיין גדול יותר מהפרתנון באתונה. חנוכתו ומטרתו של מקדש זה, ויחסו לשאר מכלול המקדש, נותרו בגדר תעלומה. מקדש ונוס - הוא מבנה קטן יותר, בעל כיפה, המופרד מדרום מזרח למתחם. במהלך התקופה הביזנטית, המקדש הוסב לכנסייה לכבוד ברברה הקדושה. מקדש מרקוריוס - רק חלק מגרם המדרגות ממקדש מרקוריוס עדיין ניתן לראות על גבעת שייח' עבדאללה, במרחק קצר מאתר המקדש הראשי. בעלבכ הוכר כאתר מורשת עולמית בשנת 1984. מדיה וקבצים בנושא תיירות בלבנון בוויקישיתוף Moussawi, Ghassan (2013). "Queering Beirut, the 'Paris of the Middle East': fractal Orientalism and essentialized masculinities in contemporary gay travelogues". Gender, Place & Culture (באנגלית). 20 (7): 858–875. doi:10.1080/0966369X.2012.753586. ISSN 0966-369X. S2CID 144168846. Abramian, Jackie (4 באוגוסט 2021). "A Year After The Blast, Paris Of The Middle East, Lebanon, Is An Economic, Political And Social Wreck". Forbes (באנגלית). נבדק ב-2022-01-11. {{cite web}}: (עזרה) Totten, Michael J. (2013). "Can Beirut Be Paris Again?". City Journal (באנגלית). נבדק ב-2022-01-11. "International Council on Monuments and Sites" (PDF) (הודעה לעיתונות). Unesco press. במאי 1984. נבדק ב-2008-06-09. {{cite press release}}: (עזרה) "Places in Lebanon - Baalbak". נבדק ב-2008-06-09. "Baalbek: Roman City of the Sun". אורכב מ-המקור ב-2008-04-11. נבדק ב-2008-06-09. "Baalbek - UNESCO World Heritage Center". Unesco. נבדק ב-2008-06-08.
מרכז עלמא

מרכז עלמא – מרכז מחקרי חינוכי לאתגרי הביטחון של ישראל בצפון הוא מכון מחקר העוסק בגאופוליטיקה ובאתגרי הביטחון של מדינת ישראל בדגש על גבול ישראל–לבנון והוא בוחן את השפעתם על העורף הישראלי. המרכז ממוקם במגדל תפן שבגליל העליון והוא עמותה א־פוליטית. המרכז פעיל במיוחד בשפה האנגלית. צוות המכון כולו הוא מתושבי הגליל והגולן, ומייסדת המכון היא שרית זהבי, שהיא סגן אלוף במילואים ותושבת הצפון. המכון הוקם ב־2017. המכון פועל בתחום מחקר חזית הצפון של ישראל מול לבנון וסוריה, ומפרסם דו"חות שנכתבים בידי חוקרים אקדמאים ומומחים מתחום הביטחון. הדוחות עוסקים בסקירות שטח של גבול הצפון, כמו כן המכון מקיים סיורים המשלבים גאופוליטיקה ותרבות בגליל ובגולן. המכון מפיץ דוחו"ת וסקירות שמיועדים למעצבי דעת קהל, עיתונאים וגופי תקשורת, חברי קונגרס, וכן פונה לסטודנטים באוניברסיטאות בהם פעילה תנועת BDS. המכון עוסק באקלים התרבותי המשתנה ובמגמות הנוכחיות בחברות המוסלמיות של המדינות השכנות, והשפעתם על אתגרי הביטחון של ישראל בגבול הצפון. דוחות המכון מפורסמים לעיתים רבות בתקשורת הישראלית. בנוסף, פעיל המכון בתחום החינוך והוא מקיים סדנא ב'חדר המצב של עלמא' של סימולציה המדמה את הליך קבלת ההחלטות בקבינט הישראלי בזמן משבר ביטחוני. סדנאות נוספות מדמות את פעילותם של קצין מודיעין ישראלי, ושל עיתונאי ישראלי. אתר האינטרנט הרשמי של מרכז עלמא (באנגלית) מרכז עלמא, ברשת החברתית פייסבוק עלמא - מרכז מחקרי חינוכי לאתגרי הביטחון של ישראל בצפון, באתר "גיידסטאר ישראל" מרכז עלמא, באתר המועצה המקומית התעשייתית מגדל תפן About Us, Alma Research and Education Center מרכז עלמא – מרכז מחקרי חינוכי לאתגרי הביטחון של ישראל בצפון, באתר המועצה המקומית התעשייתית מגדל תפן Education, Alma Research and Education Center
בכא (לבנון)

בָּכָּּא (בערבית: بكّا; נהגה גם: בֶּכָּּא) הוא כפר לבנוני-סוני הממוקם בנפת ראשיא שבמחוז אל-בקאע. הכפר שוכן בגובה ממוצע של 1,500 מטרים מעל פני הים, כ-3 קילומטרים דרומית מערבית לינטא, כ-9 קילומטרים צפונית מערבית לעין ערב (אנ'), כ-17 קילומטרים צפונית לראשיא וכ-6 קילומטרים (בקוו אווירי מגבול סוריה. אדוארד רובינסון כתב בספרו "Egyptian Sepulchers and Syrian Shrines" שהמילה בכא עשויה לנבוע מהמשמעות הערבית המאוחרת של ציבור, קהל והיו שקישרו את זה למילה העברית בקעה. בתוך הכפר יש חורבות של מקדש רומי שהארכאולוג הבריטי ג'ורג' פרנסיס טיילור (אנ') סיווג אותו כאחד ממקדשי הר החרמון (אנ'), מסוג פרוסטילוס. הקירות הצפוניים והדרומיים נותרו עומדים ורצפת הפודיום שרדה. האתר ניזוק קשות מבנייה מקומית של בתים מעל האתר. המקדש כלל קריפטה תת-קרקעית שהגישה אליה היא דרך אחד הבתים שנבנו מעליו. לצד הכפר עובר וואדי שהיה זירת הקרב בו הופסק המרד הדרוזי ב-1838 על ידי איברהים פאשא ממצרים. בשנת 2014 היו רשומים בכפר 949 בוגרים, בעלי זכות בחירה לפרלמנט הלבנוני. מעל 99% מהם היו סונים והיתר נוצרים ושיעים. Daniel M. Krencker; Willy Zschietzschmann (1938). Römische Tempel in Syrien: nach Aufnahmen und Untersuchungen von Mitgliedern der Deutschen Baalbekexpedition 1901-1904, pp. 205-269 & pl, 83-116, Otto Puchstein, Bruno Schulz, Daniel Krencker. W. de Gruyter & Co. נבדק ב-17 בספטמבר 2012. {{cite book}}: (עזרה) Ted Kaizer (2008). The Variety of Local Religious Life in the Near East In the Hellenistic and Roman Periods. BRILL. pp. 76–. ISBN 978-90-04-16735-3. נבדק ב-20 בספטמבר 2012. {{cite book}}: (עזרה) E. A. Beaufort, S. Strangford (viscountess) (1862). Egyptian Sepulchers and Syrian Shrines: including some stay in the Lebanon, at Palmyra, and in western Turkey (באנגלית). Longman, Green, Longman, & Roberts. p. 294. נבדק ב-24 ספטמבר 2024. Bakka Temple | Archiqoo, archiqoo.com Nejla M. Abu Izzeddin (1993). The Druzes: A New Study of Their History, Faith, and Society (באנגלית). BRILL. p. 218. נבדק ב-24 ספטמבר 2024.
לידס סיטי

מועדון הכדורגל לידס סיטי (באנגלית: Leeds City Football Club) היה המועדון המקצועי המוביל בלידס, אנגליה, לפני מלחמת העולם הראשונה. המועדון זכה להצלחה רבה בליגת הכדורגל בזמן המלחמה; עם זאת, הוא עמד בפני סנקציות על כך ששילם לשחקני הקבוצה באופן בלתי חוקי בזמן מלחמה. המועדון פורק ב-1919 לאחר שמנהלי המועדון לא שיתפו פעולה עם החקירה של התאחדות הכדורגל האנגלית. בשנת 1919 הוקמה לידס יונייטד כמחליפה. המועדון הוקם בשנת 1904, והשתמש בסמל של העיר לידס כתג המועדון, ואימץ כחול, צהוב ולבן כצבעי המועדון. הם נבחרו לפוטבול ליג בשנת 1905. המזכיר המקורי, תפקיד שנשא אז גם את האחריות המודרנית של מנהל ומאמן, היה גילברט גיליס (1904–1908) ואחריו פרנק סקוט-וולפורד לפני שב-1912 הם מינו את הרברט צ'פמן שהוביל את המועדון למיקום הגבוה ביותר שלהם בליגה (רביעי בליגה השנייה). כל הקריירה של לידס סיטי בליגה הייתה בליגה השנייה. עם זאת, במהלך מלחמת העולם הראשונה זכה המועדון במספר תארים בזמן מלחמה תחת ניהולו של הרברט צ'פמן. לאחר סיום המלחמה התפתחה שערורייה והמועדון הואשם באי סדרים פיננסיים, כולל הפרת האיסור על תשלום לשחקנים במהלך המלחמה, שהוביל לפירוק המועדון ב-1919. הם גורשו מהליגה שמונה משחקים בתוך עונת 1919/1920. העונש הקשה נגזר בעיקר בגלל התנהגותם של מנהלי המועדון, שסירבו לשתף פעולה בחקירה של ההתאחדות האנגלית, וסירבו למסור את הרישומים הכספיים של המועדון. פורט וייל השתלטו על שאר המשחקים שלהם (כמו גם על התוצאות שלהם עד לנקודה זו). לידס סיטי הייתה המועדון הראשון שהודח מהליגה באמצע העונה, ואחד משניים בלבד שהודחו מהליגה עקב אי סדרים כספיים, כאשר בארי הודחה מאה שנה מאוחר יותר ב-2019. למרבה האירוניה, יורשיה של לידס סיטי, פורט וייל, כמעט ואיבדו את מעמדם בליגה מסיבות דומות ב-1968, אם כי בסופו של דבר הצליחו לשמור עליו בהצבעת סוף העונה בין המועדונים האחרים. ב-17 באוקטובר 1919 נערכה מכירה פומבית במלון מטרופול בלידס, שם צוות הקבוצה נמכר במכירה פומבית עם נכסים נוספים של המועדון. 16 שחקני סגל הקבוצה נרכשו על ידי תשעה מועדונים תמורת סך של 9,250 ליש"ט. בעקבות פירוקה, הוקמה לידס יונייטד, ונכנסה לליגת הפוטבול בשנה שלאחר מכן. אף אחד מהשחקנים שנמכרו במכירה פומבית מעולם לא שיחק בלידס יונייטד החדשה, אבל שחקן הכנף איוון שארפ שכבש 17 שערים ב-65 הופעות בלידס סיטי בין 1913 ל-1915, בילה שנתיים וחצי בלידס יונייטד בין 1920 ל-1923 עם הופעה אחת בלבד, והקשר הימני הארי שרווין, שעזב את לידס סיטי רק חמישה חודשים לפני פירוקה, המשיך להבקיע פעמיים ב-107 משחקים עבור לידס יונייטד בין 1921 ל-1925. לידס סיטי שנייה הוקמה ב-1924 כמועדון חובבים והצטרפה לליגת יורקשייר. המועדון הזה התפרק לאחר שעזב את הליגה בתום עונת 1926/1927. לידס סיטי נוספת הוקמה ב-2006 והצטרפה לליגה השנייה של ליגת מערב יורקשייר. הם סיימו כסגנים בעונתם הראשונה בליגה השנייה, ועלו לליגה הראשונה. בעונה שלאחר מכן הם סיימו כסגנים בליגה הראשונה, מה שהביא לעלייה לליגה הבכירה. המועדון המשיך בליגת מערב יורקשייר עד אוגוסט 2019. לאחר ששיחק במקור בוולינגטון גראונד, המועדון עבר לאלנד רואד לאחר שמועדון הרוגבי הולבק התפרק באוקטובר 1904. בעונתם הראשונה בפוטבול ליג ממוצע הצופים במשחקי הבית שלהם עמד על 10,025, השלישי בגובהו בליגה השנייה. בעונה הטובה ביותר שלהם, 1913-1914, עמד ממוצע הצופים על 15,845. טורניר המשנה של מידלנדס צפון: מנצחים, 1915-1916 גזרת מידלנדס: מנצחים, 1917-1918 גביע אליפות הליגה: מנצחים, 1917-18
איברהים פקניון קונה

איברהים פקניון קונה (בצרפתית: Ibrahim Pekegnon Kone; נולד ב-21 בינואר 2002) הוא כדורגלן איבוארי המשחק בעמדת הקשר האחורי באאודה. בספטמבר 2021 קונה חתם במכבי פתח תקווה והושאל מיידית להפועל אשדוד מהליגה הלאומית. ב-2 בספטמבר 2021 ערך את הופעת הבכורה שלו בקבוצה בתיקו 1-1 נגד הפועל עכו. בקיץ 2022 חתם באקריטאס חלורקאס מליגת העל הקפריסאית. ב-12 באפריל 2023 הבקיע את שער הבכורה שלו בקריירה בניצחון 2–3 נגד אנורתוסיס פמגוסטה. בקיץ 2023 חתם באאודה מליגת העל הלטבית. ב-10 ביולי 2024 ערך את הופעת הבכורה שלו בזירה האירופית בניצחון 0–2 נגד B36 טורסהאבן. איברהים פקניון קונה, באתר ההתאחדות לכדורגל בישראל איברהים פקניון קונה, באתר Transfermarkt איברהים פקניון קונה, באתר Soccerway ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "איברהים פקניון קונה".
הקרב בשדה הקלברנט

בלגנדריום של טולקין, הקרב בשדה הקֶלֶבְּרַנְט (באנגלית: Battle of the Field of Celebrant) היה קרב שנערך בין אנשי גוֹנְדוֹר והאֵאוֹתֵאוֹד, לבין הבַּלְכוֹת וקבוצת אורקים. ערך מורחב – פלישת הבלכות לגונדור הבַּלְכוֹת היו עם מבני המזרח. הם יצאו לפשיטות לעיתים קרובות דרך יַעַראֹפֶל, עד שעמק האַנְדוּין מתחת לשדות הסיפנים נתרוקן מתושבים כמעט לחלוטין. קִירִיוֹן, שליט גוֹנְדוֹר, התקשה להחזיק בקו האַנְדוּין. הוא הבחין בחורף 2509 שיש הכנות למלחמה לכל אורך גבולותיו הדרומיים של יַעַראֹפֶל. בשעת הדחק הזאת הוא נזכר באֵאוֹתֵאוֹד, שעזרו לגוֹנְדוֹר בעבר. הוא שלח שישה פרשים ושלח אותם בזוגות בהפרשים של יום. רק פרש אחד, ששמו בּוֹרוֹנְדִיר, הצליח להגיע אל האֵאוֹתֵאוֹד. על השאר לא ידוע דבר, מלבד בן זוגו של בּוֹרוֹנְדִיר, שנהרג בחצים. בּוֹרוֹנְדִיר הגיע לבסוף אל האֵאוֹתֵאוֹד כעבור חמישה ימים, שבשניים מהם לא אכל כלל. מנהיג האֵאוֹתֵאוֹד באותם ימים, אֵאוֹרְל, חשב מעט ואמר: ”בוא אבוא. אם תיפול מוּנְדְבּוּרְג, אנה נימלט מפני האופל?” והחזיק את ידו את בורונדיר כאות להבטחתו. אֵאוֹרְל יצא בכל עוצמתו: כ-7,000 פרשים וכמה מאות קשתים רכובים. הוא בעצמו יצא בראש הצבא, כשבּוֹרוֹנְדִיר מימינו ומראה לו את הדרך. קִירִיוֹן חזה את ההתקפה ויצא בראש כל הכוח שעלה בידו לאסוף, אך איחר את המועד: לאחר שהבַּלְכוֹת בנו בסתר צי גדול של סירות ורפסודות על גדות האַנְדוּין המזרחיות, חצו בסערה את הנהר והפיצו את המגינים לכל עבר. צבאו של קִירִיוֹן נותק ונהדף צפונה אל מעבר לצלוּל-זרם, שם תקף אותו צבא אורקים מהרי האובך. באותו רגע של חוסר תקווה נשמעו קרנות האֵאוֹתֵאוֹד והפרשים תקפו את האויב מעורפו. מצבו של הקרב התהפך והאויב נהדף בטבח גדול אל מעבר לצלוּל-זרם. הקרב בשדה הקלברנט, באתר האנציקלופדיה של ארדה לעידן השלישי ג'. ר. ר. טולקין, עמנואל לוטם (ע), תרגום: רות לבנית, אוריאל אופק, שר הטבעות, זמורה ביתן מוציאים לאור, 1998, עמ' 1027 ג'. ר.ר. טולקין, כריסטופר טולקין (ע), תרגום: עמנואל לוטם, סיפורים שלא נשלמו, לוד: זמורה ביתן מוציאים לאור, 2001, עמ' 330 ג'. ר.ר. טולקין, כריסטופר טולקין (ע), תרגום: עמנואל לוטם, סיפורים שלא נשלמו, לוד: זמורה ביתן מוציאים לאור, 2001, עמ' 331 ג'. ר. ר. טולקין, עמנואל לוטם (ע), תרגום: רות לבנית, אוריאל אופק, שר הטבעות, זמורה ביתן מוציאים לאור, 1998, עמ' 1026
מוות אכזרי (זיכיון)

מוות אכזרי (באנגלית: Evil Dead) הוא זיכיון אימה אמריקאי שנוצר על ידי הקולנוען סם ריימי. הזיכיון החל עם הסרט "מוות אכזרי" שיצא לאקרנים ב-1981. לאורך השנים פותחו במסגרת הזיכיון ארבעה סרטים עלילתיים נוספים, סדרת טלוויזיה, משחקי וידאו, חוברות קומיקס ומחזמר. הזיכיון ידוע בשילוב הייחודי של אימה, והומור אפל. העלילה של רוב המדיות בזיכיון מתמקדת לרוב בהרפתקאותיו של אש ויליאמס (מגולם על ידי ברוס קמפבל), גיבור בעל כורחו שנלחם בישויות דמוניות עתיקות אשר משוחררות בטעות מ"ספר המתים" באמצעות מסור חשמלי ורובה ציד. עלילת סדרת הטלוויזיה אש נגד כוחות הרשע מתרחשת 30 שנים לאחר אירועי הסרט "צבא האופל". בתחילת הסדרה אש, אשר עובד כאדם מבוגר בחנות קמעונאית, משחרר בטעות את השדים הדמוניים לאחר שהוא אומר קטע מתוך ספר המתים בעודו שיכור, ובעקבות כך הוא נאלץ שוב להילחם בהם, הפעם יחד עם עמיתיו לעבודה פבלו סיימון בוליבר (ריי סנטיאגו) וקלי מקסוול (דנה דלורנצו). הסדרה שודרה במשך שלוש עונות ברשת הטלוויזיה Starz בין השנים 2015 עד 2018. לאורך השנים פותחו גם מספר סדרות קומיקס של מוות אכזרי, אשר במקרים רבים מהווים קרוסאובר עם זיכיונות אחרים. לאורך השנים פותחו משחקי וידאו רבים עבור פלטפורמות משחק מרובות אשר מבוססים על הזיכיון ואשר בהם השחקנים משחקים בדמותו של אש ויליאמס וצריכים להילחם בשדים: 1984 - "The Evil Dead" יצא לפלטפורמות Commodore 64 ו-ZX Spectrum 2000 - "Evil Dead: Hail to the King" יצא לפלטפורמות PlayStation, Dreamcast ו-PC 2003 - "Evil Dead: A Fistful of Boomstick" יצא לפלטפורמות PlayStation 2 ו-Xbox 2003 - "Evil Dead Pinball" יצא לטלפונים הניידים 2005 - "Evil Dead: Regeneration" יצא לפלטפורמות PlayStation 2, Xbox ו-PC 2011 - "Army of Darkness: Defense" יצא לטלפונים ניידים של iOS ו-Android 2011 - "Evil Dead: The Game" יצא לטלפונים ניידים של iOS 2016 - "Evil Dead: Endless Nightmare" יצא לטלפונים ההניידים של iOS ו-Android 2018 - "Evil Dead: Virtual Nightmare" יצא לפלטפורמות Oculus Go ו-Samsung Gear VR 2019 - "Evil Dead: Extended Nightmare" יצא לטלפונים ניידים של Android 2022 - "Evil Dead: The Game" יצא לפלטפורמות PlayStation 4, PlayStation 5, Xbox One, Xbox Series, PC ו-Nintendo Switch בשנת 2003 התקיימה הצגת הבכורה של המחזמר של מוות אכזרי בטורונטו שבקנדה. המחזמר משלב אלמנטים מטרילוגיית הסרטים המקורית בזיכיון ומסגרתו אזורים מסוימים בקהל מוגדרים כ"אזורי התזה" אשר בהם קהל הצופים מרוססים בדם מזויף במהלך המחזמר. מדיה וקבצים בנושא מוות אכזרי בוויקישיתוף "Starz Orders 'Evil Dead' TV Series". The Hollywood Reporter. 10 בנובמבר 2014. {{cite news}}: (עזרה) Richard Ouzounian Theatre Critic, Richard Ouzounian: Big splatter matters to front-row fans, Toronto Star, ‏2007-06-14 (באנגלית)
מייקל פולורונשו

מייקל איג'מואן פולורונשו (באיטלקית: Michael Ijemuan Folorunsho; נולד ב-7 בפברואר 1998) הוא כדורגלן איטלקי ממוצא ניגרי המשחק בעמדת הקשר בנאפולי ובנבחרת איטליה. פולורונשו היה חלק ממחלקת הנוער של מועדון הכדורגל מהבירה, לאציו ואף נכלל בסגל הקבוצה עד גיל 19. ב-18 ביולי 2017, הוא חתם על חוזה בוירטוס פרנקווילה מהסרייה ג'. הוא ערך את הופעת הבכורה שלו בליגה זו שמונה ימים לאחר מכן במשחק נגד לצ'ה. ב-13 ביולי 2019, הוא חתם על חוזה בנאפולי. יומיים לאחר מכן, הוא נשלח בהשאלה לבארי מהסרייה ג'. לאחר עונה אחת בבארי, הוא הושאל לרג'ינה ולפורדנונה. בין השנים 2022 ל-2023, הוא הושאל פעם נוספת לרג'ינה ולבארי, בהתאמה. את עונת 2023-24, הוא שיחק בהשאלה עבור הלאס ורונה. במרץ 2024, פולורונשו קיבל זימון בכורה לסגל נבחרת איטליה של המאמן לוצ'אנו ספאלטי. לעומת זאת, הוא נותר על הספסל במשחקי הידידות מול נבחרת ונצואלה ונבחרת אקוודור אשר התקיימו על אדמת ארצות הברית. ב-6 ביוני, הוא נכלל בסגל הנבחרת עבור יורו 2024. ב-9 ביוני, הוא ערך את הופעת הבכורה שלו במדים הלאומיים במשחק ידידות מול נבחרת בוסניה והרצגובינה, כאשר נכנס בדקה ה-76 כמחליפו של כובש שער הניצחון, דוידה פרטזי; משחק שהסתיים בניצחון איטלקי 0–1. אישיים שער החודש בסרייה א': פברואר 2024 מייקל פולורונשו, באתר Transfermarkt מייקל פולורונשו, באתר Soccerway מייקל פולורונשו, באתר WorldFootball.net מייקל פולורונשו, באתר FootballDatabase.eu מייקל פולורונשו הוא הכדורגלן החדש של וירטוס פרנקווילה (באיטלקית) ברוך הבא פולורונשו (באיטלקית) ברוך השב מייקל פולורונשו! (באיטלקית) מייקל פולורונשו הוא שחקנה החדש של הלאס ורונה (באיטלקית)
אאותאוד

בלגנדריום של טולקין, האֵאוֹתֵאוֹד (באנגלית: Éothéod) היו עם וארץ בצפון הארץ התיכונה. רוכבי הקרונות היו עם או עמים רבים של בני המזרח, אבל היו חזקים ומחומשים טוב יותר מכל בני המזרח שהיו לפניהם. הם תקפו את גוֹנְדוֹר ושיעבדו את אנשי הצפון במזרח ודרום ר'וֹבַנְיוֹן. רבים נמלטו צפונה והקימו את האֵאוֹתֵאוֹד. קָלִימֶהְּטָר, מלך גוֹנְדוֹר, הסתייע באֵאוֹתֵאוֹד בפיקודו של מַרְ'וִּינִי והשמיד כמעט שליש מצבאם בדָגוֹרְלָד בשנת 1899. לאחר מכן פרץ מרד של אנשי הצפון המשועבדים, ששרפו רבים מבתיהם, מחסניהם וקרונותיהם של רוכבי הקרונות. אך רובם מתו, בגלל שלא היו חמושים כראוי. בשנת 1944 רוכבי הקרונות ניצחו את האֵאוֹתֵאוֹד ואנשי גוֹנְדוֹר. מסופר שפְרוּמְגָר הוביל את עמו לארץ האֵאוֹתֵאוֹד. בנו, פְרָם, ירש אותו. בימיו הטיל אימה על כל סביבתו סְקָתָה "התולע", דרקון שהתגורר באֶרֶד מִיתְרִין. פְרָם קטל אותו ולקח את אוצרו העצום, הנלקח בעיקר מהגמדים. לאחר שהרג את סְקָתָה, הגיעו שליחים מהגמדים, שדרשו ממנו שיחזיר להם את האוצר שנלקח מהם על ידי סְקָתָה. לאחר שסירב ואף לעג להם הם הרגו אותו, אך לפי הנראה לא השיגו את האוצר בחזרה. אחד מצאצאיו של פְרָם היה לֵאוֹד, שנכתב עליו שעסק באילוף סוסי בר. יום אחד הוא תפס סייח לבן, שגדל להיות סוס שאיש לא הצליח לאלפו. לאוד ניסה לרכוב עליו, אך נפל מהסוס ומת כשראשו פגע בסלע. הסוס עצמו ברח. בנו, אֵאוֹרְל, היה רק בן 16 במות אביו. הוא נשבע לנקום על מות אביו, אך כשגילה את הסוס, במקום לירות בו ולהורגו כנקמה תפס אותו וקרא לו פֵלָרוֹף. מאז רכב אֵאוֹרְל רק על גבו, ללא אוכף ורסן. ערך מורחב – הקרב בשדה הקלברנט באחד הימים, אֵאוֹרְל שמע על מצוקתה של גוֹנְדוֹר כנגד הבַּלְכוֹת. הוא אסף צבא גדול של כ-7,000 פרשים וכמה מאות של קשתים רכובים. הוא יצא לדרך ולאחר מספר ימים הגיע לשדה הקרב. מצבם של אנשי גוֹנְדוֹר היה נורא, והם הלכו ונהדפו על ידי הבַּלְכוֹת. אֵאוֹרְל וצבאו הסתערו על הבַּלְכוֹת מאחור והפכו את פני הקרב; הבַּלְכוֹת נרמסו ונפוצו לכל עבר, בעוד שפרשיו של אֵאוֹרְל צדים אותם בשדה הקרב בזה אחר זה. כאות תודה לעזרתם במלחמה, קִירִיוֹן, שליט גוֹנְדוֹר, נתן לרוֹהִירִים את מחוז קָלֵנַרְד'וֹן שיתיישבו בו, והוא ואֵאוֹרְל נשבעו את 'שבועת קִירִיוֹן ואֵאוֹרְל', הקובעת שכל אחת מן המדינות תעזור לחברתה בעת צרה. מַרְ'וִּינִי פוֹרְתְוִּינִי פְרוּמְגָר פְרָם לֵאוֹד אֵאוֹרְל ארץ האֵאוֹתֵאוֹד הייתה בין קצותיו הצפוניים של יַעַראֹפֶל לבין ההרים האפורים. נאמר כי היו בה הרבה סוסים. אאותאוד, באתר האנציקלופדיה של ארדה לעידן השלישי ג'. ר. ר. טולקין, עמנואל לוטם (ע), תרגום: רות לבנית, אוריאל אופק, שר הטבעות, זמורה ביתן מוציאים לאור, 1998, עמ' 1010 ג'. ר.ר. טולקין, כריסטופר טולקין (ע), תרגום: עמנואל לוטם, סיפורים שלא נשלמו, לוד: זמורה ביתן מוציאים לאור, 2001, עמ' 323 ג'. ר.ר. טולקין, כריסטופר טולקין (ע), תרגום: עמנואל לוטם, סיפורים שלא נשלמו, לוד: זמורה ביתן מוציאים לאור, 2001, עמ' 325 ג'. ר. ר. טולקין, עמנואל לוטם (ע), תרגום: רות לבנית, אוריאל אופק, שר הטבעות, זמורה ביתן מוציאים לאור, 1998, עמ' 1027 ג'. ר. ר. טולקין, עמנואל לוטם (ע), תרגום: רות לבנית, אוריאל אופק, שר הטבעות, זמורה ביתן מוציאים לאור, 1998, עמ' 1026 ג'. ר.ר. טולקין, כריסטופר טולקין (ע), תרגום: עמנואל לוטם, סיפורים שלא נשלמו, לוד: זמורה ביתן מוציאים לאור, 2001, עמ' 331 Drout, Michael D. C. (2006). "Rohan". J.R.R. Tolkien Encyclopedia. United States. Routledge. p. 575. ISBN 978-0415969420. OCLC 71004244.
שחרור: סיפורו של כריסטיאן

שחרור: סיפורו של כריסטיאן (באנגלית: Freed: Fifty Shades Freed as Told by Christian) הוא הספר השישי והאחרון בסדרת ספרי חמישים גוונים מאת אי. אל. ג'יימס והשלישי בסדרת סיפורו של כריסטיאן. הספר יצא לאור באנגלית בבריטניה ב-1 ביוני 2021 בהוצאת Vintage. באותה שנה הספר יצא לאור בעברית, בהוצאת ידיעות ספרים, בתרגומה של גליה וורגן. הרומן מגולל את אירועי הספר חמישים גוונים של שחרור מנקודת מבטו של כריסטיאן גריי, ומתמקד בחוויותיו בעודו מסתגל לחייו החדשים עם אנסטסיה סטיל. חמישים גוונים של שחרור חמישים גוונים של שחרור (סרט) שחרור: סיפורו של כריסטיאן באתר הספרייה הלאומית "Review | E.L. James's Fifty Shades series has come to an end. What have we learned from this provocative romance?". Washington Post. 2021-07-09. ISSN 0190-8286. נבדק ב-2024-09-25.
Zunge

Zunge (בגרמנית: לָשׁוֹן) הוא אלבום הבכורה של טיל לינדמן, סולנה של להקת האינדסטריאל מטאל הגרמנית ראמשטיין. לינדמן הוציא את האלבום עצמאית ב-3 בנובמבר 2023. מתוך האלבום יצאו הסינגל המוביל בעל אותו השם (8 בספטמבר 2023), הסינגלים "Schweiss",‏ "Nass" ו-"Lecker" שיצאו כולם ב-29 בספטמבר 2023, "Sport frei" שיצא ב-27 באוקטובר 2023, ו-"Übers Meer" שיצא ב-3 במאי 2024. לינדמן עצמו כתב את מילות כל שירי האלבום, אותם הלחינו והפיקו סקיי ואן הוף, דניאל קארלי, אולסן אינבולטיני, לויס קאס וקלמנס ויחרס. מילות השירים נכתבו על ידי טיל לינדמן.  הסינגל "Ich hasse Kinder" (אני שונא ילדים) משנת 2021 מופיע כרצועה שביעית, בין "Tanzlehrerin" ל-"Nass" במהדורה הפיזית של האלבום. מידע על האלבום Zunge באתר MusicBrainz מידע על האלבום Zunge באתר AllMusic האלבום Zunge באתר Discogs האלבום Zunge באתר Discogs